ประกาศคณะกรรมการกํากับตลาดทุนที่ ทน. 49 /2553เรื่อง ข้อกําหนดที่เกี่ยวกับการบริหารกิจการและการเข้าถือหลักทรัพย์ เพื่อครอบงํากิจการอีทีเอฟต่างประเทศ\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 มาตรา 89/1 มาตรา 89/12 มาตรา 89/14 มาตรา 89/29 มาตรา 89/31 มาตรา 246 และมาตรา 247 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับกับ (1) อีทีเอฟต่างประเทศที่จัดตั้งในรูปบริษัทมหาชนจํากัดตามกฎหมายต่างประเทศสําหรับการบริหารกิจการตามหมวด 3/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (2) การเข้าถือหลักทรัพย์เพื่อครอบงํากิจการอีทีเอฟต่างประเทศตาม (1) ความในวรรคหนึ่งให้ใช้บังคับเฉพาะกรณีที่หน่วยของอีทีเอฟต่างประเทศนั้นได้รับยกเว้นมิให้นําบทบัญญัติในหมวด 3 ว่าด้วยการเสนอขายหลักทรัพย์ต่อประชาชนมาใช้บังคับข้อ ๒ ในประกาศนี้ (1) "อีทีเอฟต่างประเทศ" หมายความว่า โครงการจัดการลงทุน (collectiveinvestment scheme) แบบ exchange-traded fund ที่จัดตั้งขึ้นตามกฎหมายต่างประเทศ (2) "หน่วยของอีทีเอฟต่างประเทศ" หมายความว่า หน่วยของอีทีเอฟต่างประเทศที่อยู่ในรูปหุ้น (3) "ตลาดหลักทรัพย์หลัก" (home exchange) หมายความว่า ตลาดหลักทรัพย์ต่างประเทศที่หน่วยของอีทีเอฟต่างประเทศจดทะเบียนซื้อขายอยู่แล้ว และในกรณีที่หน่วยของอีทีเอฟต่างประเทศมีการจดทะเบียนซื้อขายในตลาดหลักทรัพย์มากกว่าหนึ่งแห่ง ให้หมายถึงตลาดหลักทรัพย์ที่อีทีเอฟต่างประเทศระบุว่าเป็นตลาดหลักทรัพย์หลัก (4) "ผู้บริหาร" หมายความว่า ผู้จัดการ หรือบุคคลที่ตลาดหลักทรัพย์หลักหรือหน่วยงานกํากับดูแลหลัก แล้วแต่กรณี กําหนดให้อยู่ในความหมายของคําว่า "ผู้บริหาร" ด้วย (5) "หน่วยงานกํากับดูแลหลัก" (home regulator) หมายความว่า หน่วยงานกํากับดูแลตลาดทุนของประเทศที่หน่วยของอีทีเอฟต่างประเทศมีการจดทะเบียนซื้อขายในตลาดหลักทรัพย์ของประเทศนั้นอยู่แล้ว และในกรณีที่หน่วยของอีทีเอฟต่างประเทศมีการจดทะเบียนซื้อขายในตลาดหลักทรัพย์มากกว่าหนึ่งประเทศ ให้หมายถึง หน่วยงานกํากับดูแลตลาดทุนของตลาดหลักทรัพย์หลัก (6) "บุคคลที่มีความเกี่ยวข้อง" หมายความว่า บุคคลที่มีความเกี่ยวข้องตาม (1) (2)และ (3) ของบทนิยามคําว่า "บุคคลที่มีความเกี่ยวข้อง" ตามมาตรา 89/1ข้อ ๓ การทําธุรกรรมระหว่างอีทีเอฟต่างประเทศกับกรรมการ ผู้บริหาร หรือบุคคลที่มีความเกี่ยวข้อง หากเป็นธุรกรรมในประเภท หรือที่มีมูลค่าหรืออัตรา ที่กฎหมายของประเทศอันเป็นที่ตั้งของตลาดหลักทรัพย์หลักมิได้กําหนดให้ต้องได้รับอนุมัติจากที่ประชุมผู้ถือหน่วยของอีทีเอฟต่างประเทศแล้ว ให้ถือว่าเป็นธุรกรรมที่ได้รับยกเว้นไม่ต้องปฏิบัติตามมาตรา 89/12ข้อ ๔ การดําเนินการในเรื่องดังต่อไปนี้ของอีทีเอฟต่างประเทศ ให้เป็นไปตามกฎหมายของประเทศอันเป็นที่ตั้งของตลาดหลักทรัพย์หลัก (1) การรายงานการมีส่วนได้เสียของกรรมการ ผู้บริหาร และบุคคลที่มีความเกี่ยวข้องกับอีทีเอฟต่างประเทศตามมาตรา 89/14 (2) การทําธุรกรรมที่มีนัยสําคัญต่ออีทีเอฟต่างประเทศตามมาตรา 89/29 (3) การกระทําการใด ๆ ที่เป็นการชักชวนให้ผู้ถือหน่วยของอีทีเอฟต่างประเทศมอบฉันทะในการใช้สิทธิออกเสียงลงคะแนนตามมาตรา 89/31ข้อ ๕ บุคคลใดที่มีหน้าที่ต้องรายงานการได้มาหรือจําหน่ายไปซึ่งหน่วยของอีทีเอฟต่างประเทศ ให้การคํานวณสิทธิออกเสียงและการรายงานการได้มาหรือจําหน่ายไปซึ่งหน่วยของอีทีเอฟต่างประเทศดังกล่าวตามมาตรา 246 เป็นไปตามกฎหมายของประเทศซึ่งเป็นที่ตั้งของตลาดหลักทรัพย์หลักข้อ ๖ มิให้นําประกาศเกี่ยวกับหลักเกณฑ์ เงื่อนไข และวิธีการในการเข้าถือหลักทรัพย์เพื่อครอบงํากิจการมาใช้บังคับกับการได้มาหรือถือหน่วยของอีทีเอฟต่างประเทศในลักษณะที่เป็นการเข้าถือหลักทรัพย์เพื่อครอบงํากิจการข้อ ๗ ประกาศนี้ให้ใช้บังคับตั้งแต่วันที่ 16 มกราคม พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 27 ธันวาคม พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุนหมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อกําหนดหลักเกณฑ์เกี่ยวกับการบริหารกิจการและการเข้าถือหลักทรัพย์เพื่อครอบงํากิจการของอีทีเอฟต่างประเทศให้สามารถปฏิบัติตามหลักเกณฑ์ต่าง ๆที่เกี่ยวข้องได้อย่างเหมาะสม จึงจําเป็นต้องออกประกาศนี้